**Ngwadiša bakeng sa VAT**

**Na o ka ngwadiša neng?**

**Ngwadišo ya kgapeletšo**

* Go a gapeletšwa go ngwadiša kgwebo bakeng sa VAT ge eba palomoka ya boleng bja dithoto tša go tšhelelwa yeo e dirilwego go dikgwedi tše lesomepedi tša go latelana e fetile goba e nyakile go feta R1 million. Kgwebo e swanetše go Ngwadiša bakeng sa VAT go eFiling goba go tlatša fomo ya VAT 101 – Kgopelo ya Ngwadišo gomme o e romele go lekala la kgauswi la SARS mo matšatšing a 21 go tloga ka letšatšikgwedi la go fetiša R1 million.

Dithoto tšeo e sego tša mo nageng tša ditirelo tša elektroniki di a hwetšagala gape di na le maikarabelo a ngwadišo ya kgapeletšo ya VAT mafelelong a kgwedi fao palomoka ya boleng bja dithoto tša go tšhelelwa e fetago R1 millionGo hwetša dintlha ka botlalo lebelela tlhahli ya [VAT-Reg-02-G02 Guide on Foreign Suppliers of Electronic Services](https://www.sars.gov.za/vat-reg-02-g02-foreign-suppliers-of-electronic-services-external-guide/) le [VAT Frequently Asked Questions for the Supplies of Electronic Services](https://www.sars.gov.za/lapd-vat-g16-vat-faqs-supplies-of-electronic-services/).

Molao wa VAT gape o dumelela motho wa gare go ngwadiša le go ba le maikarabelo bakeng sa VAT legatong la dithoto tšeo di rekilwego ke morekiši yo e esego wa mo nageng ka ditirelo tša elektroniki.

**Ngwadišo ka Boithaopo**

Kgwebo e ka kgetha go ngwadiša ka boithaopo bakeng sa VAT ge eba boleng bja dithoto tša go tšhelelwa di dirile goba di tlo dira ka fase ga R1 million, eupša e fetišitše mo dikgweding tše 12 tša go feta.

Go na le magoro a mahlano a dingwadišo tša boithaopo tšeo di amegago go mehuta ya batho, yeo e latelago:

1. Ga go na morumo wa boithaopo bakeng sa boleng bja dithoto tša go tšhelelwa tšeo di dirilwego ke motho yo. Legoro le le akaretša mohlala wa ditiragalo tša masepala goba “setheo sa tša leago” bjale ka ge go tlhalositšwe ka go Molao wa VAT.
2. Boleng bja dithoto tša go tšhelelwa tšeo di dirilwego ke motho di fetile morumo wa R50 000 mo dikgweding tša go feta tše 12 tša go feta.
3. Boleng bja dithoto tša go tšhelelwa tšeo di dirilwego ke motho ga di fete morumo wa R50 000. Dinyakwa le maemo a go ngwadiša ka fase ga legoro le di ngwetšwe ka go General Notice R.447, bjale ka ge e phatlaladitšwe ka go Kuranta ya Mmušo Nom. 38836 letšatšikgwedi 29 Mei 2015 (Molawana).

Tše dingwe tša dinyakwa tšeo dilego ka fase ga Molawana ke, mohlala –

* + Mo mabakeng ao motho a dirilego theko ya go tšhelelwa bakeng sa kgwedi e tee pele ga letšatšikgwedi la kgopelo ya ngwadišo, motho yo o swanetše go fa bohlatse bja dithoto tša go tšhelelwa tšeo didirilwego bakeng sa kgwedi yeo di fetile R4 200;
  + Fao motho a sa dirago dithoto tša go tšhelelwa, motho yo o swanetše go ba le kontraka ya go ngwalwa, go ya ka fao motho a hlokago go dira dithoto tša go tšhelelwa tša go feta R50 000 mo dikgweding tše 12 go latela letšatšikgwedi la ngwadišo

1. Motho o kgweditše kgwebo bjale ka matshwenyego a tshepetšo.
2. Mokgwa wa tiragalo e itšeng o tšwetšwapele ke motho yo a ngwadišitšwego ka go General Notice R.447 bjale ka ge e Phatlaladitšwe ka go Kuranta ya Mmušo Nom. 38836 letšatšikgwedi 29 Mei 2015 (Molawana wa Mokgwa wa Tiragalo). Ditiragalo tšeo di lego ka go Molawana wa Mokgwa wa Tiragalo o akaretša tše di latelago:
   * Bolemi, Temo, Kagodikgwa le Boruahlapi
   * Moepo
   * Meago ya boemakepe le difofane
   * Tšweletšo goba peakanyo ya diplante, metšhene, dikoloi goba disepedišwas
   * Kago ya meago
   * Tšwetšopele ya kago
   * Tomolo ya diminerale (*Beneficiation)*

Go tlaleletša, go na le dinyakwa tše dingwe tša kakaretšo tšeo di swanetšego go fihlelelwa bakeng sa ngwadišo ya boithaopo ya VAT.

**Na letšatšikgwedi la sekoloto sa VAT le šoma bjang?**

* Go ya ka dingwadišo tša VAT tša boithaopo, ka kgopelo lemoga gore letšatšikgwedi la sekoloto sa VAT le tla beakanywa go ya ka letšatšikgwedi la kgopelo ya gago ka ge go bea letšatšikgwedi la morago la boingwadišo bja boithaopo ga se bo dumelelwe; Ge eba o nyaka go bea letšatšikgwedi la morago bo kgopelo ya gago ya ngwadišo ya boithaopo, o swanetše go fa SAR ditokumente tša thekgo tše di hlokegago go thekga tiišetšo ya kgopelo ya gago.
* Bakeng sa dingwadišo tša VAT ya kgapeletšo, mokgwatšhomo wa SARS eFiling (RAV01) o tseba fela go bušetša morago letšatšikgwedi go fihla ka dikgwedi tše tshelela go tloga ka letšatšikgwedi la ngwadišo ya kgapeletšo ya morumo wa R1 million e be e fetišitšwe. Ge eba go bea letšatšikgwedi la morago go feta matšatši a tshela go tloga ka letšatšikgwedi la morumo wa ngwadišo ya go gapeletšwa o fetišitše, ka kgopelo dira peakanyo ya kopano ya go etela lekala la SARS ka ditokumente tša thekgo tša maleba bjale ka ditatamene tša ditšhelete, dikontraka tša go saenwa goba ditlankana tše di filwego.

**Na o ka ngwadiša bjang?**

Go na le dikgetho tše pedi tša go ngwadiša bakeng sa VAT:

* Latela dikgato tše bonolo tšeo di latelago go ngwadiša VAT go eFilling:
* Dira peakanyo ya kopano ya ponagalo ka mokgotšhomo wa rena wa eBooking. Latela boikgethelo bjo: Appointment channel: Telephonic engagement or Video>Reason category: Other>Reason appointment: VAT registration.

Go bohlokwa gore o romele ditokumente tša go nepagala le kgopelo ya gago ya ngwadišo ya VAT. Go šitwa ke go dira bjalo go tla diegiša tshepetšo ya kgopelo. Go hwetša tshedimošo enngwe, lebelela VAT-Reg-02-G01- Guide for Completion of the VAT Application.